text: মোহাম্মাদ ইমরান তাহির (; জন্ম: ২৭ মার্চ ১৯৭৯) হলেন একজন পাকিস্তানি বংশোদ্ভুত দক্ষিণ আফ্রিকান ক্রিকেটার। তিনি একজন ডানহাতি লেগ ব্রেক বোলার এবং ডানহাতি ব্যাটসম্যান। তাহির বর্তমানে দক্ষিণ আফ্রিকার ক্লাব হাইভোল্ড লায়স্বের হয়ে খেলেছেন এবং ২০১১ সাল থেকে ইংরেজ কাউন্টি ক্রিকেট দল হ্যাম্পশায়ারের হয়ে খেলছেন। সেই সাথে তার পাকিস্তানে ক্যারিয়ার জীবনে প্রথম শ্রেণীর ক্রিকেটে ইয়র্কশায়ার কাউন্টি ক্রিকেট ক্লাব এর বিরুদ্ধে সংক্ষিপ্ত স্পেল করেছিলেন। এবং জেলা ক্রিকেট চ্যাম্পিয়নশিপ এর মিডলসেক্স ও স্ট্যাফোর্ডশ্যায়ারের হয়ে অনবদ্য ক্রিকেট উপহার দিয়েছেন।
  
  ব্যক্তিগত জীবন 
  ইমরান তাহির ২৭ মার্চ ১৯৭৯ সালে পাকিস্তানের পাঞ্জাবের লাহোরে একটি মুসলিম সম্ভ্রান্ত পরিবারে জন্মগ্রহণ করেন। তিনি সুমাইয়া দিলদারের সাথে বিবাহ বন্ধনে আবদ্ধ হন।
  
  আন্তর্জাতিক জীবনী 
  তাহির ১ জানুয়ারি ২০১১ সালে দক্ষিণ আফ্রিকার দলে খেলার যোগ্যতা অর্জন করেন এবং ২০১১ ক্রিকেট বিশ্বকাপ এর জন্য জাতীয় দলে নির্বাচিত হন। যদিও তিনি বিশ্বকাপের পূর্বে ভারতের বিরুদ্ধে ৫ ম্যাচ সিরিজের স্কোয়াডে তার নাম ছিল কিন্তু তখনও তাহিরের অভিষেক ম্যাচ খেলা হয়নি। অধিনায়ক গ্রায়েম স্মিথ না খেলার সুযোগ না দেওয়ার কারণ ব্যাখা করে বলেন "তাহির এমন একজন ব্যক্তি যাকে আমরা উৎফুল্ল দেখতে চাই এবং আমরা তাকে খুব বেশি মানুষকে দেখাতে সুযোগ দিতে চাইনা।"
  অবশেষে ইমরান তাহির ভারতের দিল্লীর ফিরোজ শাহ কোটলা স্টেডিয়ামে ২৪ ফেব্রুয়ারি ২০১১ সালে ওয়েস্ট ইন্ডিজের বিরুদ্ধ তার অভিষেক হয়। তিনি তার অভিষেক খেলায় ১০ ওভারে ৪১ রান দিয়ে ৪ উইকেট লাভ করেন।
  ২০১২ সালের নভেম্বরে অস্ট্রেলিয়ার বিরুদ্ধে ২য় টেস্টে ৩৭ ওভার বল করে কোন না পেয়ে ২৬০ রান দেন যেটি টেস্ট ম্যাচের ইতিহাসে সবচেয়ে খারাপ বোলিং পরিসংখ্যান। উক্ত টেস্ট ম্যাচের পরে তাকে বাদ দেওয়া হয় এবং তার জায়গায় দলে স্থালাভিসিক্ত হন রবিন পিটারসেন। 
  অক্টোবর ২০১৩ সালে পাকিস্তানি বংশোদ্ভুত তাহির একটি বড় প্রত্যাবর্তনের মাধ্যমে নিজেকে তুলে ধরেন তিনি এক ইনিংসে ৫ উইকেট নেন এবং পাকিস্তান এর বিরুদ্ধে জয়ের জন্য দক্ষিণ আফ্রিকাকে সাহায্য করেন। উক্ত দুবাই টেস্টে পাকিস্তান এক ইনিংস ও ৯২ রানে পরাজিত হয়, সুতরাং সিরিজ ১-১ সমতা আসে। তাহির উক্ত ম্যাচে ৮ উইকেট গ্রহণ করেন।
  
  ক্রিকেট বিশ্বকাপ 
  ৭ জানুয়ারি, ২০১৫ তারিখে ক্রিকেট সাউথ আফ্রিকা কর্তৃপক্ষ ২০১৫ সালের ক্রিকেট বিশ্বকাপের জন্য তাহির-সহ দক্ষিণ আফ্রিকা ক্রিকেট দলের ১৫-সদস্যের চূড়ান্ত তালিকা প্রকাশ করে। ২৭ ফেব্রুয়ারি, ২০১৫ তারিখে গ্রুপ পর্বের তৃতীয় খেলায় ওয়েস্ট ইন্ডিজ দলের বিপক্ষে তিনি অসাধারণ বোলিং নৈপুণ্য প্রদর্শন করেন। সিডনিতে অনুষ্ঠিত খেলায় তিনি তার নিজস্ব সেরা বোলিং পরিসংখ্যান গড়েন ৫/৪৫। এরফলে তার দল ২৫৭ রানের বিশাল ব্যবধানে জয়ী হয়।
  
  পরিসংখ্যান
  
  টেস্টে ৫ উইকেট লাভ
  
  ওডিআইয়ে ৫ উইকেট লাভ
  
  কীর্তিগাধা
  
  একদিনের আন্তর্জাতিক
   ইমরান তাহির দক্ষিণ আফ্রিকার ওডিআই ক্রিকেটের একজন লেগ স্পিন বোলার হিসেবে সর্বাধিক উইকেট শিকারী। এর আগে সর্বাধিক উইকেটের আসনটি ছিল পল এ্যাডামসের। তিনি ২৪টি ম্যাচ খেলে ২৯টি উইকেট লাভ করেন। কিন্তু ইমরান তাহির সেখানে মাত্র ১৫টি ম্যাচে তার লক্ষ্যেমাত্রা পূরণ করতে সক্ষম হন এবং বর্তমানে তিনি ৬৪টি উইকেট শিকারী।
  
  টুয়েন্টি২০ আন্তর্জাতিক
   ২০১৩ সালের টি২০ বর্ষসেরা ক্রিকেটার মনোনিত হন। 
   একজন লেগ স্পিনার হিসেবে দক্ষিণ আফ্রিকার সর্বাধিক উইকেট শিকারী এবং বর্তমানে তিনি ২১ উইকেট লাভ করেছেন।
  
  টুয়েন্টি২০ আন্তর্জাতিক
  ইমরান তাহিরের টি২০ আন্তর্জাতিকে ৫টি সেরা বোলিং পরিসংখ্যান:
  
  একদিনের আন্তর্জাতিক
  
  ইমরান তাহিরের একদিনের আন্তর্জাতিকে ৫টি সেরা বোলিং পরিসংখ্যান:
  
  তথ্যসূত্র
  
  বহিঃসংযোগ 
   
   
   ইমরান তাহিরের জন্য একটি নতুন দেশ: ক্রিকইনফো
  
  বিষয়শ্রেণী:দক্ষিণ আফ্রিকান ক্রিকেটার
  বিষয়শ্রেণী:১৯৭৯-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:পাকিস্তানি ক্রিকেটার
  বিষয়শ্রেণী:দক্ষিণ আফ্রিকার টেস্ট ক্রিকেটার
  বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
  বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার
  বিষয়শ্রেণী:২০১১ ক্রিকেট বিশ্বকাপের ক্রিকেটার
  বিষয়শ্রেণী:২০১৫ ক্রিকেট বিশ্বকাপের ক্রিকেটার
  বিষয়শ্রেণী:২০১৯ ক্রিকেট বিশ্বকাপের ক্রিকেটার
  বিষয়শ্রেণী:লাহোর থেকে আগত ক্রিকেটার
  বিষয়শ্রেণী:লাহোরের ক্রিকেটার
  বিষয়শ্রেণী:লাহোর সিটির ক্রিকেটার
  বিষয়শ্রেণী:লাহোর ব্লুজের ক্রিকেটার
  বিষয়শ্রেণী:লাহোর হোয়াইটসের ক্রিকেটার
  বিষয়শ্রেণী:ইয়র্কশায়ারের ক্রিকেটার
  বিষয়শ্রেণী:হ্যাম্পশায়ারের ক্রিকেটার
  বিষয়শ্রেণী:মিডলসেক্সের ক্রিকেটার
  বিষয়শ্রেণী:স্টাফোর্ডশায়ারের ক্রিকেটার
  বিষয়শ্রেণী:টাইটান্সের ক্রিকেটার
  বিষয়শ্রেণী:ডলফিন্সের ক্রিকেটার
  বিষয়শ্রেণী:ওয়ারউইকশায়ারের ক্রিকেটার
  বিষয়শ্রেণী:লায়ন্সের ক্রিকেটার
  বিষয়শ্রেণী:ইস্টার্নসের ক্রিকেটার
  বিষয়শ্রেণী:দক্ষিণ আফ্রিকার মুসলিম
  বিষয়শ্রেণী:চেন্নাই সুপার কিংসের ক্রিকেটার
  বিষয়শ্রেণী:সিলেট সিক্সার্সের ক্রিকেটার
  বিষয়শ্রেণী:সারের ক্রিকেটার
title: ইমরান তাহির